નવી દિલ્હી : નરેન્દ્ર મોદી સરકારના ‘સ્વચ્છ ભારત અભિયાન’ માટે તમારે ટૂંક સમયમાં થોડી વધારે રકમ ચૂકવવી પડે તેવી પ્રબળ શકયતા છે. સરકાર તેના સ્વચ્છતા કાર્યક્રમ માટે કેટલાક નવા ટેકસ લાદવા વિચારી રહી છે. બીજી ઓકટોબર ર૦૧૪ ના રોજ આ મિશનનો પ્રારંભ કરવામાં આવ્યો હતો. તેના હેઠળ ઓકટોબર ર૦૧૯ સુધીમાં લગભગ રૂ. ર.ર૩ લાખ કરોડનું રોકાણ કરવામાં આવે તેવી સંભાવના છે. સરકાર હવે પેટ્રોલ, ડીઝલ અને ટેલિકોમ સેવા પર ૦.પ ટકા સેસ, મિનરલ જનરેશન પ્લાન્ટ દ્વારા ઉત્પાદિત કચરા પર એક ટકા સેસ અને સર્વિસ ટેકસમાં ૦.પ ટકાનો વધારો કરવા માંગે છે.